text: রামপুরায় ট্রাকচাপায় চা দোকানি নিহত - সময় সংবাদ
  বাড়ি জাতীয় রামপুরায় ট্রাকচাপায় চা দোকানি নিহত
  স্টাফ রিপোর্টার, সময় সংবাদ বিডি,ঢাকা:-রাজধানীর রামপুরা বনশ্রীতে ট্রাকের ধাক্কায় নজরুল ইসলাম (৫০) নামের এক চা দোকানদার নিহত হয়েছেন।
  গতকাল শনিবার দিবাগত রাত ২টার দিকে এ ঘটনা ঘটে।
  পরে রাতেই নজরুল ইসলামকে ঢাকা মেডিকেল কলেজ (ঢামেক) হাসপাতালে নিয়ে গেলে রাত ৩টার দিকে কর্তব্যরত চিকিৎসক তাঁকে মৃত ঘোষণা করেন।
  নিহতের ভাগিনা হারুণ জানান, বনশ্রী ফরাজী হাসপাতালের পাশে তাঁর মামার একটি চায়ের দোকান আছে। রাতে দোকান বন্ধ করে বাসায় ফিরছিলেন তিনি। এ সময় ফরাজী হাসপাতালের সামনেই একটি ট্রাক তাঁকে চাপা দেয়। পরে মুমূর্ষু অবস্থায় তাঁকে ঢামেকে নিলে চিকিৎসক মৃত ঘোষণা করেন।
  নিহত নজরুল ইসলামের বাড়ি গাইবান্ধা সদরে। তিনি রামপুরা বনশ্রী এলাকায় থাকতেন।
  ঢাকা মেডিকেল কলেজ হাসপাতাল পুলিশ ক্যাম্পের উপপরিদর্শক (এসআই) বাচ্চু মিয়া জানান, নিহত নজরুল ইসলামকে ঢামেক মর্গে রাখা হয়েছে।